Kirk Douglas
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Kirk Douglas var en filmskuespiller fra USA. Han vant to Golden Globes og ble i 1996 hedret med en æres-Oscar for sine 50 år i filmindustrien.
Debut Douglas var teaterskoleutdannet, og debuterte på Broadway i 1941 før filmdebuten i 1946 med The Strange Love of Martha Ivers (Mysteriet Martha Ivers). Handlekraftige roller Gjennom karrieren portretterte Douglas ofte handlekraftige menn, som gangsteren i Out of the Past (1947), bokseren i Champion (1949; Oscar-nominasjon), filmprodusent i The Bad And The Beautiful (Blendende løgn, 1952; Oscar-nominasjon), Doc Holliday i Gunfight at the O. K. Corral (1957), slaven som blir opprører i Spartacus (1960), vikingen i The Vikings (1958) og sabotøren i The Heroes of Telemark (Helter i Telemark, 1965; om tungtvannssabotasjen på Rjukan i 1943).Han fikk gode kritikker og vant en Golden Globe og ble Oscar-nominert for rollen som Vincent van Gogh i Lust for Life (Han som elsket livet, 1956), og medvirket også i TV-serier, deriblant The Moneychangers (Banken, 1976). Han spilte i sin siste langfilm i 2004, det romantiske dramaet Illusion. Douglas skrev selvbiografien The Ragman's Son (1998), og romanene Dance With the Devil (1990) og The Secret (1992). Han er far til Michael Douglas. Les mer i Store norske leksikon Film i USA Hollywood